[{"text_idx": "#000005", "text": "Ko\u0303rgo\u0303zstanis pu\u0308hapa\u0308evaste valimiste ja\u0308rel puhkenud poliitilises kaoses on esile kerkinud kolm rivaalitsevat jo\u0303udu, mis pretendeerivad vo\u0303imule."}, {"text_idx": "#000006", "text": "Ko\u0303rgo\u0303zstani pealinnas Bis\u030ckekis algasid pa\u0308rast parlamendivalimiste algsete tulemuste teatavakstegemist esmaspa\u0308eval kokkupo\u0303rked, mis tipnesid valitsusasutuste ho\u0303ivamise ning vangistatud endiste poliitikute vabastamisega teisipa\u0308eval. Protestid vallandusid, kui mitu opositsioonierakonda teatas, et ei tunnista valimistulemusi, sest need on vo\u0303ltsitud ja valimistel toimus arvukalt rikkumisi. Teisipa\u0308eval teatas oma tagasiatumisest riigi senine peaminister Kubatbek Boronov."}, {"text_idx": "#000007", "text": "Kolmapa\u0308eval kutsus president Sooronbai Jeenbekov ko\u0303iki erakondi u\u0308les ko\u0303nelustele ning kaheksa partei esindajad kogunesidki valitsushoonesse, kui kaks poliitilist jo\u0303udu ja\u0308id ko\u0303nelustest eemale. Lisaks on oma huvist peaministriks saada teatanud kaks rivaalitsevat poliitikut."}, {"text_idx": "#000008", "text": "Pu\u0308hapa\u0308evastel parlamendivalimistel osales 16 parteid, milles 11 keeldus valimistulemusi aktsepteerimast, leides, et need andsid valitsevatele jo\u0303ududele vo\u0303idu pettuse teel. Protestide ja\u0308rel teatas riigi keskvalimiskomisjon teisipa\u0308eval, et tu\u0308histab valimistulemused."}, {"text_idx": "#000009", "text": "Reutersi andmeil oli kolmapa\u0308evaks selgunud kolm poliitilist ru\u0308hmitust, mis vo\u0303imule pretendeerivad."}, {"text_idx": "#000010", "text": "Esimese moodustavad koordinatsioonino\u0303ukogusse kuuluvad senised ametlikud parteid, kes on vastu Jeenbekovi vo\u0303imule."}, {"text_idx": "#000011", "text": "Teine grupp kutsub end rahva koordinatsioonino\u0303ukoguks ja see u\u0308hendab viite seni va\u0308hem tuntud opositsiooniparteid, mille liidrid ei ole seni ta\u0308htsates valitsusametites olnud. Lisaks aktsepteeris veel kolm parteid selle grupi kutset osaleda kolmapa\u0308eval u\u0308hisdeklaratsiooni va\u0308ljato\u0308o\u0308tamisel. Selle ru\u0308hmituse seast to\u0303usis esile ka 30-aastane a\u0308rimees Tilek Toktogazijev, kes kinnitas, et tal on oma ru\u0308hma toetus asuda ametisse ajutise peaministrina."}, {"text_idx": "#000012", "text": "Kolmanda jo\u0303ukeskmena tahab partei Ata Z\u030curt teisi jo\u0303ude ko\u0303rvale to\u0303rjuda, pu\u0308u\u0308des juba teisipa\u0308eva o\u0303htul saavutada, et parlament kinnitaks nende esindaja Sado\u0303r Z\u030caparovi, kelle protestijad a\u0308sja vanglast vabastasid, uueks peaministriks. Selle katse nurjas aga vihane rahvahulk, kes tungis hotelli, kuhu parlamendiliikmed olid kogunenud ning Z\u030caparov pidi tagaukse kaudu po\u0303genema, kirjutas Ko\u0303rgo\u0303zstani meedia. Mo\u0303nedel andmetel jo\u0303udis parlament ta siiski ajutiseks peaministriks kinnitada."}, {"text_idx": "#000013", "text": "Hiljem televisoonis esinenud Z\u030caparov kinnitas, et soovib enne, kui uued parlamendi- ja presidendivalimised korraldatakse, viia kahe-kolme kuu jooksul la\u0308bi po\u0303hiseadusreformi."}, {"text_idx": "#000014", "text": "Reuters ma\u0308rgib, et samal ajal, kui opositsiooniparteid esitavad konkureerivaid no\u0303udmisi vo\u0303imule, on senised vo\u0303imuparteid hoidnud madalat profiili ja aktsepteerinud valimistulemuste tu\u0308histamist ning president Jeenbekov kutsunud oma toetajaid konfliktidest hoiduma."}, {"text_idx": "#000015", "text": "Kuid vastasseis erinevate poliitiliste jo\u0303udude vahel on ja\u0308tnud 6,5 miljoni elanikuga riigi selgusetusse olukorda ning kogu kolmapa\u0308eva kestsid Bis\u030ckekis erinevate jo\u0303udude toetajate kogunemised, mis aeg-ajalt kasvasid omavahelisteks konfliktideks."}, {"text_idx": "#000016", "text": "Ko\u0303rgo\u0303zstani julgeolekujo\u0303ud on seni hoidunud vaidlustesse sekkumast ja poolt valimast."}, {"text_idx": "#000017", "text": "Bis\u030ckeki elanikud on pa\u0308rast valitsushoonete ru\u0308ndamist kiirelt moodustanud enesekaitse ru\u0308hmad, et hoida a\u0308ra ro\u0308o\u0308vimised ja ru\u0308u\u0308stamise, mis juhtus pa\u0308rast 2005. ja 2010. aasta vo\u0303imupo\u0308o\u0308rdeid."}, {"text_idx": "#000019", "text": "\"Va\u0308lisilm\": jo\u0303uka Ko\u0303rgo\u0303zstani u\u0308lesehitamist takistavad muu seas vanad ho\u0303imutu\u0308lid"}, {"text_idx": "#000021", "text": "Ko\u0303rgo\u0303zstani opositsioon teatas vo\u0303imu u\u0308levo\u0303tmisest"}, {"text_idx": "#000022", "text": "Protestijad su\u0308u\u0308tasid Bis\u030ckekis Ko\u0303rgo\u0303zstani parlamendihoone"}, {"text_idx": "#000023", "text": "CNN: Ukraina va\u0308ed valmistuvad karmiks kevadeks"}, {"text_idx": "#000026", "text": "Eesti tennisemeeskond langes Davise karikasarjas astme vo\u0303rra madalamale"}, {"text_idx": "#000028", "text": "Luurejuht Budanov saab Ukraina uueks kaitseministriks"}, {"text_idx": "#000029", "text": "Reznikov: Venemaa suurpealetung vo\u0303ib alata juba veebruaris"}, {"text_idx": "#000032", "text": "So\u0303ja: 346. pa\u0308ev: Zelenski so\u0303nul muutub olukord rindel raskemaks"}, {"text_idx": "#000035", "text": "USA tulistas oma o\u0303huruumis hulkuva Hiina o\u0303hupalli alla"}, {"text_idx": "#000036", "text": "Vene naftale seatud piirangute to\u0303ttu vo\u0303ib Soome lahe keskkond ohtu sattuda"}, {"text_idx": "#000037", "text": "Ta\u0308nak vo\u0303itis Otepa\u0308a\u0308 talverallil ko\u0303ik kaheksa kiiruskatset"}, {"text_idx": "#000039", "text": "Asenduskodust poja leidnud Anzelika: ta ku\u0308sis alguses iga pa\u0308ev, millal turvakodusse tagasi peab minema"}, {"text_idx": "#000040", "text": "Esmaspa\u0308ev tuleb sajuta ja temperatuur to\u0303useb plusspoolele"}, {"text_idx": "#000044", "text": "Otse kell 18: konkursi \"Teadus 3 minutiga\" finaal"}, {"text_idx": "#000047", "text": "Lapsed hindasid saates \"Hommik Anuga\" filmi \"Kaka, kevad ja teised\""}, {"text_idx": "#000049", "text": "Karl-Erik Taukar: minus ei ole seda turundusgeeniust, et promoda uut singlit lapseootusuudisega"}, {"text_idx": "#000050", "text": "Keskpolu\u0308goonil ka\u0308isid ku\u0308mme aastat tagasi samasugused vaidlused nagu praegu Nursipalus"}, {"text_idx": "#000051", "text": "USA tulistas alla oma o\u0303huruumis hulkuva Hiina o\u0303hupalli"}, {"text_idx": "#000053", "text": "Endine Postimehe maja seisab Tartus tu\u0308hjana"}, {"text_idx": "#000054", "text": "Vo\u0303rumaal vallutatakse Eesti 20 ko\u0303rgeimat tippu"}, {"text_idx": "#000055", "text": "Vene majandus vo\u0303ib muutuda Hiina ju\u0308aanist so\u0303ltuvaks"}, {"text_idx": "#000056", "text": "Mehis Heinsaart u\u0308llatas Tammsaare preemia vo\u0303it"}]